**Műszaki tartalom klórhordó telepítéséhez**

Klórhordó tároló konténer telepítésének helyszíne:

* 1 db Tavi forrási vízmű területén
* 1 db Lillafüredi ivóvíz gépház és medence üzemi területén.

Egy tároló konténerbe 1 db klórhordó elhelyezése történik.

A konténer kizárólag a klórhordó – felhasználást megelőző – tárolását szolgálja.

A telephelyen az egyidejűleg tárolt klór mennyisége nem haladhatja meg az 1000 (ezer) kg-ot.

A beszerzési igény része a klórtároló konténer betonalapzatának kialakítása. A vasbeton alapzat mérete: 3500 mm x 3000 mm x 350 mm

Konténer mérete: kb. 2800 mm x 1600 mm, magasság < 3000 mm

A klórhordó tároló konténer műszaki paraméterei:

A klórhordó tároló konténert a vízmű gépháztól különállóan, néhány méterrel a gépház mellett kell telepíteni.

A tároló konténer mérete ne haladja meg a nettó 50 m3 térfogatot és a 3,0 m gerincmagasságot.

Az elhelyezendő klórhordó átmérője kb. 80 cm, hossza: kb. 150 cm, a hordó üres tömege maximálisan 766 kg, maximális tölthető tömege 430 kg, töltési fok 1,25 kg/liter. A hordó 2 db sínen való gördülést segítő körgyűrű peremmel rendelkezik, a perem méretei 5 cm szélesség, 3 cm magasság, a két körgyűrű egymástól való távolsága 55 cm.

A tároló konténer és a bevezető sínpár teherbíró vasbeton lemezalapra legyen ültetve.

A hordó tárolóba történő ki- és bemozgatás „sínen” gördülő tartó kocsival történjen.

A konténer padozata vízszintes, egyenletes, csúszásmentes és megfelelő teherbírású legyen.

A tároló konténer anyaga: acél tartókeretre rögzített üvegszál burkolat, poliuretán hab szigeteléssel (szendvics panel kialakítás 80 mm).

A konténer lapos tetejű, kétszárnyú ajtóval ellátott kell, hogy legyen.

A szivárgást megakadályozó peremmel és nyitásérzékelővel ellátott, küszöb nélküli ajtók kifelé, a szabad térre nyíljanak.

A klórgáz szivárgásérzékelő telepítése a 24/2007. (VII. 3.) KvVM rendelet előírása szerint, külső fény és hangjelzéssel legyen ellátva, melyet a távfelügyeleti rendszerünkbe beintegrálhatunk.

A hűtő-fűtő klíma berendezés elhelyezése a konténerben a tároló temperálására.

A konténer kintről kapcsolható belső és külső világítással való felszerelése.

A klórtároló konténer megfelelő szellőztetését biztosítva, belépés előtti elszívó ventilátor telepítése kell, hogy történjen.

Az ajánlattételhez - a szállítási útvonal meghatározását kiemelten figyelembe véve - a helyszíneken való egyeztetés szükséges.